Běły Chołmc
Běły Chołmc (němsce Weißkollm) je wjes w sewjeru hornjołužiskeho wokrjesa Budyšin, kotraž słuša wot lěta 1994 k Łazej. Ma wjace hač wósom stow wobydlerjow.
GeografijaWobdźěłać
Wjes – po sydlišćowej formje rozšěrjeny kulowc – leži při Małej Sprjewje w sewjernym dźělu Łazowskeje gmejny, něhdźe dźesać kilometrow wuchodnje Wojerec. Centrum Łaza je někak tři kilometry na juh wot Běłeho Chołmca. Na sewjerozapadźe nadeńdźe so susodna wjeska Roholń, na juhowuchodźe Třižonjanski jězor a na sewjerowuchodźe Łazowski.
StawiznyWobdźěłać
Prěnje historiske naspomnjenje jako Colmen pochadźa z lěta 1495. Ležownostne knjejstwo wukonješe přez lětstotki ryćerkubło we wsy samej.[2]
W lěće 1884 měješe wjes hromadźe z Tyhelkom po Mukowej statistice 580 wobydlerjow, mjez nimi 530 Serbow (91 %).[3] Arnošt Černik zwěsći 1956 serbski podźěl wobydlerstwa wot jenož hišće 46 %.[4] Cyrkwinsce słušachu wobydlerjo ze starodawna do Łazowskeje wosady.
WosobinyWobdźěłać
- Korla Błažij (1864–1932) – šewc, zakitowar serbstwa
- Jan Cuška (1766–1795) – burski wjednik
ŽórłaWobdźěłać
- ↑ staw: 31. decembra 2016; Podaća gmejnskeho zarjada Łaz
- ↑ Běły Chołmc w Digitalnym stawizniskim zapisu městnow Sakskeje (němsce)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 94. → wšě wjeski
- ↑ Ludwig Elle: Sprachenpolitik in der Lausitz. Ludowe nakładnistwo Domowina, Budyšin 1995. [1079 wobydlerjow, z nich 330 dorosćenych z aktiwnymi znajomosćemi serbšćiny, 50 z pasiwnymi, 121 serbskich dźěći a młodostnych, 578 bjez znajomosćow] → wšě wjeski
WotkazWobdźěłać
Běły Chołmc | Bjedrichecy | Drěwcy | Hermanecy | Koblicy | Lipiny | Mortkow | Roholń | Šćeńca | Tři Žony | Tyhelk | Wulke Zdźary | Wysoka | Złyčin
szl_Latn szl_Latn szl_Latn szl_Latn szl_Latn szl_Latn szl_Latn slk_Latn szl_Latn bos_Latn knc_Latn slk_Latn szl_Latn deu_Latn szl_Latn mos_Latn szl_Latn